ସୂଚନା ଅନୁଯାୟୀ, ଦୀର୍ଘ ଦିନରୁ ଗୋଟିଏ ଶିକ୍ଷକରେ ପାଞ୍ଚ ଗୋଟି ଶ୍ରେଣୀ ଚାଲିଥିଲା । ତେବେ ଏହାର ଅଭିଯୋଗରେ ଗୁରୁବାର ସକାଳୁ ବର୍ତ୍ତମାନ ପର୍ଯ୍ୟନ୍ତ ସ୍କୁଲରେ ତାଲା ପକାଇ ନାରାବାଜି ସହ ବିକ୍ଷୋଭ ପ୍ରଦର୍ଶନ କଲେ ସ୍କୁଲ ପିଲା, ଜନପ୍ରତିନିଧି, ଗ୍ରାମବାସୀ, ଅଭିଭାବକ । ତେବେ ଶିକ୍ଷକ ନିଯୁକ୍ତି ପାଇଁ ପ୍ରଶାସନ ଠାରେ ଦାବି କରି ଆସୁଥିଲେ ସୁଧା ବର୍ତ୍ତମାନ ପର୍ଯ୍ୟନ୍ତ କୌଣସି ସୁଫଳ ମିଳି ପାରିନାହିଁ । ଏନେଇ ଅଭିଯୋଗ କଲେ ଅଭିଭାବକ ତଥା ସ୍ଥାନୀୟ ବାସିନ୍ଦା । ତେବେ ସ୍କୁଲରେ ଯେତେ ଦିନ ପର୍ଯ୍ୟନ୍ତ ଶିକ୍ଷକ ନିଯୁକ୍ତି ବ୍ୟବସ୍ଥା କରା ନଯିବ ସେତେଦିନ ପର୍ଯ୍ୟନ୍ତ ଆନ୍ଦୋଳନ ଏମିତି ଜାରି ରହିବ ବୋଲି ପ୍ରତିକ୍ରିୟା ରଖିଛନ୍ତି ଅଭିଭାବକ ଓ ଗ୍ରାମବାସୀ ।
ତେବେ ଏନେଇ ସ୍ଥାନୀୟ ଲୋକଙ୍କ ସହ ଆଲୋଚନା କରାଯାଇଥିଲେ ସୁଦ୍ଧା ଗ୍ରାମବାସୀ ତାଲା ଖୋଲିବାକୁ ରାଜି ହୋଇନାହାନ୍ତି । ଏହି ସମସ୍ୟାକୁ ନେଇ ଉଚ୍ଚ ପଦାଧିକାରୀଙ୍କ ଠାରେ ଜଣାଇ ଏହାର ସମାଧାନ ଦିଗରେ ପ୍ରୟାସ କରାଯିବ ବୋଲି ପ୍ରତିକ୍ରିୟା ରଖିଛନ୍ତି ଡବ୍ଲୁ.ଇ.ଓ । ତେବେ ଗ୍ରାମବାସୀ ଅନିର୍ଦ୍ଦିଷ୍ଟ କାଳ ପର୍ଯ୍ୟନ୍ତ ଏହି ଆନ୍ଦୋଳନ ଜାରି ରହିବ ବୋଲି ପ୍ରତିକ୍ରିୟା ରଖିଛନ୍ତି ଗ୍ରାମବାସୀ।
ତେବେ ଏନେଇ ବରଗଡ଼ ଡବ୍ଲୁ.ଇ.ଓ ରଶ୍ମୀ ରେଖା ଦାଶ କହିଛନ୍ତି, "ପିଲା ସଂଖ୍ୟା ବହୁତ ଅଧିକା ଥିବା ବେଳେ ଶିକ୍ଷକ ନାହାନ୍ତି । ଏହା ବିଷୟରେ ଆଗରୁ ଆମେ ଉଚ୍ଚ ଅଧିକାରୀଙ୍କୁ ଜଣେଇଛୁ । ଏଥିସହ ଆଜି ମୁଁ ବିଦ୍ୟାଳୟ ତାଲା ପଡିଥିବା ଘଟଣା ଶୁଣି ମୁଁ ଆସିଛି । ଏହି ବିଷୟରେ ମୁଁ ନିଶ୍ଚୟ ଉଚ୍ଚ ଅଧିକାରୀଙ୍କୁ ଜଣେଇବି ଏବଂ ଯଥାଶୀଘ୍ର ଏହି ସମସ୍ୟା ସମାଧାନ କରିବାକୁ ଚେଷ୍ଟା କରିବୁ। "
